Source: http://tuusula.cloudnc.fi/fi-FI/Toimielimet/Kasvatus_ja_sivistyslautakunta/Kokous_28112017/Kasvatus_ja_sivistystoimen_tilojen_maksu(1031)
Timestamp: 2019-12-14 05:50:51+00:00
Document Index: 4625556

Matched Legal Cases: ['§ 55', 'kko ', '§ 56', '§ 57', '§ 58', '§ 59', '§ 60', '§ 61']

Kasvatus- ja sivistystoimen tilojen maksuperusteet 1.1.2018 alkaen | Tuusula
Kasvatus- ja sivistystoimen tilojen maksuperusteet 1.1.2018 alkaen
Kasvatus- ja sivistyslautakunta, kokous 28.11.2017
§ 55 Kasvatus- ja sivistystoimen tilojen maksuperusteet 1.1.2018 alkaen
TUUDno-2017-1155
Jari Wäre, vt. kasvatus- ja sivistystoimenjohtaja, jari.ware@tuusula.fi
Kasvatus- ja sivistystoimen hallinnoimien tilojen maksuperusteiden muutostyön tavoitteena on yhtenäistää käytännöt maksujen ja käytäntöjen osalta. Muutostyössä on otettu huomioon myös kuntalaisten ja eri käyttäjäryhmien osallisuuden ja yhteisöllisyyden tukeminen maksuperusteiden avulla.
Esitettävien yhtenäistettyjen maksuperusteiden pohjana ovat vuoden 2017 loppuun voimassa olevat maksuperusteet. Maksuperusteita on muokattu huomioiden toimintaympäristön muutokset ja uudet käyttäjäryhmät, osin maksuperustetaulukossa toimintojen/ryhmien sijaintia on vaihdettu olemassa olevien taulukoiden esitystapojen poiketessa toisistaan.
Uudet maksuperusteet esitetään astuvan voimaan 1.1.2018 alkaen.
Liitteenä 1 on esitys yhtenäistetyistä maksuperusteista, jotka koskevat seuraavia tiloja:
Päiväkoti- ja perhekeskustilat
Uimahallin alakerran liikuntatilat
Keuda Kirkkotien yksikön liikuntasali
Tenniskeskuksen peilisali
Jäähallin juoksusuora
Keskeiset muutokset yhtenäistettävissä maksuperusteissa ovat seuraavat verrattuna vuoden 2017 loppuun voimassa oleviin maksuperusteisiin:
Maksuperusteiden järjestykseksi I-III on määritelty maksuttomasta (I) kalleimpaan eli perushintaan (III).
Tuusulalaisten yhdistysten ja yhteisöjen alle 20-vuotiaiden toimintaa sekä nuorten ryhmiä esitetään maksuttomiksi kaikissa yhtenäistettyä maksuperustetaulukkoa koskevissa tiloissa.
Lisätty maksuperusteeseen I (maksua ei peritä) seuraavat toiminnat/ryhmät:
Kunnan kanssa yhteistyössä järjestetty toiminta
Tuusulan alueellisten kehittämisverkostojen toiminta
Tuusulalaisten yhdistysten ja yhteisöjen alle 20-vuotiaiden toimintaa tukeva toiminta
Perheliikunta (tuusulalaiset)
Erityisryhmät (tuusulalaiset)
Tuusulalle laajaa positiivista julkisuutta tuovat tapahtumat ja tilaisuudet esim. korkeimmalla kansallisella sarja- tai luokittelutasolla (SM-taso) kilpailevat joukkueet tai edelliseen rinnastettava toiminta
Tilakohtaiset hinnastot päivitetään vastaamaan uutta maksuperustetaulukkoa vuoden 2017 loppuun mennessä.
Maksuperustetaulukosta poiketen määritellään alueellisesti helposti saavutettavat kokoontumistilat tuusulalaisten yhdistysten ja yhteisöjen aikuisryhmien käyttöön, joista ei peritä maksuja:
Hyrylä: Pääkirjaston kokoontumistilat
Kellokoski: Kellokosken koulun kokoontumistila
Jokela: Monitoimitalo Monarin kokoontumistilat
Kasvatus- ja sivistyslautakunta päättää hyväksyä kasvatus- ja sivistystoimen hallinnoimien tilojen maksuperusteet 1.1.2018 alkaen esityksen mukaisesti.
Maksuperustetaulukko kasvatus- ja sivistystoimen tilat.pdf.pdf (pdf, 278 kt)
Oikaisuvaatimus on toimitettava Tuusulan kunnalle virka-aikana ennen oikaisuvaatimusajan päättymistä henkilökohtaisesti tai asiamiehen välityksellä postitse, sähköpostilla tai telefaxilla, käyttäen alla olevia yhteystietoja:
Tuusulan kunta, kasvatus- ja sivistyslautakunta
Osoite: Hyryläntie 16, PL 60, 04301 Tuusula
Sähköposti:kirjaamo(at)tuusula.fi
§ 56 Kasvatus- ja sivistyslautakunnan kokousaikataulu 2018
§ 57 Rakennusjärjestysehdotus, lausunto
§ 58 Urheiluvalmennuksen periaatteet
§ 59 Konserttisali suunnitteilla olevan lukiokiinteistön juhlasali- ja auditoriotiloihin, aloite
§ 60 Urheilu- ja taidepainoitteisen lukion perustaminen Tuusulaan, aloite ja hevospainoitteinen lukio Tuusulaan, aloite
§ 61 Talousseuranta kasvatus- ja sivistyslautakunta 10/2017